
În deceniul cinci al secolului al XVI-lea, pe când era încă la curtea din 
Alba Iulia a reginei Isabella, Anton Verancsics!, referindu-se la ,,natiunile” 
din Transilvania, consemna următoarele: această tara „este locuită de trei 
naţiuni: secuii, ungurii si saşii”. În concepția cărturarului umanist, fiecare 
dintre aceste naţiuni avea „nobilitatea” sa, în forme si grade diferite. 

Ungurii ardeleni, susține Verancsics, „deţin rangul nobilimii celei mai 
de seamă din întreaga Transilvanie”. În concepția autorului, acest statut 
oarecum special tine de originea ungurilor, apreciată ca fund de o mare 
nobleţe; căci doar „se trag din huni”, scria umanistul amintit. Ca maghiari 
ce trăiesc în Ardeal, „ei au aceleaşi obiceiuri, același port si aceleași legi şi 
limbă ca ceilalți unguri din Panonia [...]'”. Această teză a superiorității etniei 
maghiare în ansamblul popoarelor regatului Ungariei o vom întâlni si in 
deceniile următoare, la foarte multi dintre autorii străini care au scris despre 

1 Anton Verancsics (1504-1573) a cunoscut Transilvania ca secretar al regelui Ioan I şi 
prepozit al capitlului din Alba Iulia. În anul 1549, Verancsics părăseşte curtea reginei 
Isabella din Transilvania, intrând curând în slujba lui Ferdinand I de Habsburg, care il 
numeşte consilier și episcop de Pecs (1553). A fost ambasador la Poarta Otomană (1553- 
1556), episcop de Eger (1557), din nou în misiune diplomatică la Istanbul (1567-1568), 
arhiepiscop de Esztergom (1569), palatin al Ungariei habsburgice (1570) şi cardinal (1573). 
Lucrarea sa cea mai importantă, cu referire la Transilvania, este cunoscută sub numele De 
situ Transsyluaniae, Moldaviae et Transalpinae (Antonius Verancius Sibenicensis Dalmata, 
Expeditionis Solymani in Moldaviam et Transsylvaniam libri duo. De situ Transsylvaniae, Moldaviae et 
Transalpinae liber ternis, edidit Colomnnus Eperjessy, MCMXLIV). Pentru detalii, vezi 
Verancsics Antal, Összes munkái [Opere complete], vol. I, Téténelmi dolgozatok deák nyelven 
1490-1551 [Scrieri istorice in limba latina. 1490-1551], vol. Il, Tözénelmi dolgozatok magyar 
nyelven 1504-1556 [Scrieri istorice in limba maghiară. 1504-1556], in Monumenta Hungariae 
Historica. Magyar Történelmi Emlékek, Második osztály: Ir6k [Monumente istorice maghiare, 
clasa a doua: scriitori], vol. II-III, Pest, 1857. 

2 Călători străini 1968, p. 410-411. 

5 Ibidem, p. 415. 

Transilvania socială şi politică, ca un clişeu explicativ al vremii în chestiunea 
originii şi statutului diverselor etnii ale Europei. Spre exemplu, pe la anul 
1584, iezuitul Ferante Capeci”, într-o scrisoare expediată din Cluj, 
consemna: „ungurii sunt stăpânii țării cei mai pretuiti LJ", 

Cu privire la secuii ardeleni, şi aceştia au, ca si maghiarii de aici, in 
percepţia autorilor vremii, o anumită nobilitate a lor. În primul rând, este 
vorba de o nobilitate ce tine de originea secuilor, considerată, la acea vreme, 
ca fiind scitică, deci nobilă. „Au o origine considerată nobilă”, scria 
Verancsics pe când era încă la Alba Iulia. Teza aceasta a originii nobile era 
prezentă în conștiința comunității secuieşti, fapt care il determină pe 
Antonio Possevino” să consemneze, într-o lucrare a sa despre Transilvania 
anului 1583, următoarele: „secuii se socotesc toți nobili”!”. În al doilea rând, 
este vorba de o nobilitatea ce tine de starea Juridică a secuilor, în sensul că 
au libertăţile lor şi sunt egali în drepturi, sau, cum preciza Verancsics, au 
„privilegiul de a fi cu totul scutiți si slobozi de censurile anuale şi cererea 
unor servicii [...]”'', dar si de o nobilitatea ce decurge din faptul că secuii au 
propria lor nobilime. Unii secui, cei mai de seamă dintre ei, „sunt socotiți 
asemenea baronilor sau patriciilor [patricienilor — on", cum scria Georg 
Werner’ în anul 1552, după o misiune de cercetare în Transilvania. 


6 Ferante Capeci (1549-1587), iezuit, prezent la Cluj, ca rector al Colegiul iezuit, din 
însărcinarea lui Ştefan Bâthory. Era sicilian de origine, cu studii universitare de filosofie şi 
teologie. A trăit în Transilvania doi ani şi şapte luni. Scrisorile sale au fost publicate de 
Andrei Veress in Epistolae et Acta Jesuitarum Transylvaniae temporibus principum Bathory (1571- 
1613), II, Budapest, 1911, p. 33-39. 

7 Călători străini 1971, p. 100. 

8 Călători străini 1968, p. 411. 

” Antonio Possevino (1533-1611) a fost prezent in Transilvania în anul 1583, pentru o lună 
şi jumătate, din însărcinarea regelui Poloniei, Stefan Bathory. Descrierea Transilvaniei, 
realizată în 1584, intitulată Transilvania, a fost publicată de Andrei Veress in Fontes rerum 
transylvanicarum (Erdélyi történelmi források), tom III, Budapest, 1913, însoţită de o traducere in 
limba maghiară (vezi şi Calatori străini 1970, p. 527-531). 

10 Călători străini 1970, p. 552. 

11 Călători străini 1968, p. 411. 

12 Călători străini 1970, p. 90. 

13 Georg Werner era de origine germană, de loc din Eperjes (Preševo). În 1552, Georg 
Werner fusese delegat, ca specialist, pe lângă episcopul de Alba Iulia, Paul Bornemisza, 
pentru a studia exploatarea sarii in Transilvania. Manuscrisul lui Werner, un raport din 1552 
despre veniturile regesti din Transilvania, a fost publicat prima dată la Köln, in 1595, apoi 
in colecţia de izvoare ale Ungariei (Rerum Hungaricarum Scriptores varii, Historici, Geographic), 
realizată de Jaques Bongars si publicată la Frankfurt in 1600, iar mai târziu in Scriptores 
rerum Hungaricarum veteres ac genuini, LL (ed. J. G. Schwandtner), Viena, 1757. 

Saşii ardeleni au si ei o anumită nobilitate. După consemnările 
autorilor vremii, nobilitatea lor este, în primul rând, una a originii germanice, 
a vechimii așezării lor în Panonia si a bunei convietuiri cu ungurii. 

„Națiunea săsească, ce se trage, fără îndoială, din popoarele saxone din 

Germania, foarte puternice odinioară în război pe vremea împăraților 

romani Otto si apoi Carol cel Mare, regele francilor, parasindu-si patria, s-a 

strămutat în această tara [...] si, trăind acolo mult timp cu ungurii in bună 

înţelegere, au fost uşor primiţi de ei şi în legături de căsătorie şi în obştea 

nobililor”, 
scrie Verancsics!*. În al doilea rând, este vorba de o nobilitate de natură 
juridică, a autoadministrării. Regii Ungariei, spunea autorul mai înainte 
pomenit, „le-au dat legi pentru ei si drepturi orăşeneşti si le-au dat voie să-şi 
înconjoare cetățile cu ziduri”. În al treilea rând, nobilitatea saşilor este una 
a civilizaţiei lor, prin care aceştia întrec toate celelalte națiuni ale țării. „Jaful 
sau hotia nici nu se pomeneşte printre ei [...], nerâvnind deloc la <bunul> 
altuia; se mulțumesc cu al lor”, consemna Vetancsics!€. 

Vorbind despre populația românească din Transilvania, Anton 
Verancsics, în continuarea aprecierilor sale referitoare la etniile din 
Transilvania, afirmă: 

„[:..] As adăuga totuşi si pe romani (Va/achos), care, desi îi ajung uşor la 

număr [pe ceilalți — n.n.], totuşi nu au nicio libertate (4bertas), nicio nobilime 

[s.n.], niciun drept al lor, în afară de un număr mic, locuind în districtul 

Haţeg [...]”!7. 

Altfel spus, în logica afirmațiilor referitoare la celelalte etnii din Transilvania, 
românii ardeleni nu ar avea niciun fel de nobilitate: nu au nobilitatea unei 
nobilimi proprii şi nu au nobilitatea unui statut juridic al libertății. 

Personalitatea deosebită a lui Verancsics, funcţiile importante pe care 
le-a avut, contactul cu cercurile umaniste, politice si diplomatice ale Europei 
Centrale din acea vreme, prestigiul științific al scrierilor sale istorice, au 
determinat ca afirmațiile sale cu privire la locuitorii Transilvaniei să De 
preluate ad litteram de către multi dintre autorii celei de a doua jumătăți a 
secolului al XVI-lea. 

Am invocat cazul acestui autor în debutul studiului nostru din două 
motive. În primul rând, avem în vedere foarte buna cunoaştere a realitatilor 
ardelene de către Verancsics, ceea ce ne-ar conduce, în mod logic, la ideea 
obiectivitatii celor consemnate de autorul în discuție pe seama românilor 


14 Călători străini 1968, p. 413-414. 
15 Ibidem, p. 416. 

16 Ibidem, p. 414. 

17 Ibidem, p. 410-411. 

ardeleni. Având în vedere acest aspect, spusele lui au fost invocate de mulți 
istorici, ori de câte ori aveau de susținut o teză sau alta cu privire la românii 
ardeleni ai secolului al XVI-lea. De foarte multe ori însă, s-a recurs la 
scoaterea din context şi reproducerea fragmentară a afirmațiilor autorului, 
aspect des întâlnit în istoriografia maghiară sau românească din ultimele 
două secole’. Cum, în cazul de fata, nu interesează neapărat obiectivitatea 
afirmațiilor reproduse, cat mai ales importanța lor pentru ceea ce poate fi 
numit un construct identitar din exterior, ne oprim aici. Ca atare, si în al doilea 
rând, cazul Verancsics este relevant îndeosebi pentru modul cum a fost 
construită, de către cărturari, identitatea românilor ardeleni în acea vreme. 
În acest sens, autorul în discuţie nu face altceva decât „să aplice” o schemă 
constructivă comună istoriografiei umaniste europene, de altfel, un model 
cu o îndelungată tradiţie în scrisul istoric maghiar”. 

Potrivit schemei/modelului acelei vremi, un popor este definit 
identitar prin prisma originii sale, a vechimii și a virtuţilor sale militare şi 
morale. Cum această definire identitară este una de tip axiologic, soluția cea 
mai potrivită era ca valorizarea să se facă prin comparație cu alte popoare. 
Cu cât originea sa este mai veche si mai nobilă, cu cât virtuțile sale le întrec 
pe ale altora, cu atât un popor/un neam este mai de soi, mai prestigios, cu 
atât are o nobilitate mai mare decât a celorlalte neamuri și, ca atare, este mai 
îndreptățit să stăpânească, să conducă si să aibă un statut superior. Cum, 
însă, realitatea istorică nu era întotdeauna şi în fiecare caz în parte în 
concordanţă cu teoria aceasta, într-o astfel de situație aflându-se şi maghiarii, 
scrisul istoric trebuia să inventeze, să retuseze trecutul, eventual să creeze. 
Astfel, s-a ajuns la ceea ce se poate numi, pe bună dreptate, construct identitar 
ȘI ideologie identitara. 

Din perspectiva ideilor de mai sus, în secolul al XVI-lea, românii 
ardeleni au „beneficiat? de un construct identitar din exterior, fiind in 
imposibilitatea de a-şi construi propria ideologie identitară. În scrierile 
cărturarilor vremii - autorii de fapt ai imaginii europene a românilor ardeleni 
-, elementele principale ale constructului identitar al românilor pot fi 
subsumate următoarelor aspecte: problematica originii, a statutului social și 
cea a modului de a fi a acestora. 

Cu privire la problema originii, în secolul al XVI-lea, originea 
romană/italică a românilor ardeleni, pornindu-se de la limba pe care o 
vorbeau, este afirmată în medii culturale si politice foarte diverse. Georg 


18 Spre exemplificare, vezi Mâlyusz 1939, p. 123-124; Roman 1998a, p. 38-42; Roman 
1998b, p. 185-206; Szâsz 1998, p. 52-58. 
19 Brezeanu 2002; Vekov 2004. 

Reicherstorffer, pe la 1550, scria despre romani, după ce-i cunoscuse foarte 
bine, inclusiv pe cei de dincolo de Carpaţi: 
„Așadar, românii sunt o semintie italică ce se trage, după cum zic ei, din 
vechii romani, despre care se spune în istorie că au fost aduşi în Dacia de 
împăratul 'Traian”2. 
O afirmaţie similară o întâlnim și la Anton Verancsics. lată ce spune autorul: 
„poporul care locuieşte aceste pământuri în vremea noastră este cel al 
valahilor (Valach), care isi are originea de la romani [...]””'. La rândul său, 
vorbind despre românii din Ardeal, Giovan Andrea Gromo scria pe la 1564- 
1565: 


„Dar cum ei susţin că se trag dintr-o colonie romană, care a fost adusă mai 
întâi de Tiberiu contra regelui Decebal, apoi lăsată de împăratul Hadrian ca 
pază a acestei provincii, ei folosesc şi astăzi încă o limbă asemănătoare cu 
limba veche a romanilor [...]??22. 

Vorbind despre românii ardeleni, Olahus scria: 

„Valahii (Va/achi) se susține că provin dintr-o colonie a romanilor. Mărturia 

acestui fapt este că au multe în comun cu limba latină; se găsesc aici 

numeroase monede ale acestui popor — dovezi, fără îndoială, ale vechimii si 
stăpânirii romane aici’, 
Si exemplele ar putea continua. 

Atunci, de ce românii ardeleni nu au o nobilitate a originii, dacă ei se 
trag din vechii romani? Răspunsul cărturarilor vremii, aproape unanim, este 
simplu. Pe de o parte, românii ardeleni, fie că sunt urmașii vlahilor din 
Panonia, fie ai acelora din Iliria sau Macedonia, nu sunt descendenții direcți 
ai romanilor, adică ai acelora care au abandonat vechile provincii în fata 
cuceritorilor, ci ai pastorilor/colonilor romanilor; ei nu sunt din adevărata 
semintie romană. La venirea hunilor, scria Verancsics, italienii/romanii au 
fost alungaţi din Panonia, trecând în Apulia, pe când vlahii, care erau 
păstorii lor, au rămas pe loc”. Devenind, „de bună voie”, „supuși de rând” 
ai lui Attila, vlahii au dobândit condiția servitutii, condiție care se va 
perpetua şi în vremea regatului maghiar. Nici măcar limba şi obiceiurile nu 
le mai sunt ca ale strămoșilor romani, o barbarizare a neamului valah fiind 
evidentă, susțin cărturarii vremii. Georg Reicherstorffer afirmă despre 
valahii ardeleni, şi nu numai: 


20 Călători străini 1968, p. 196. 
21 Ibidem, p. 402. 

22 Călători străini 1970, p. 337. 
23 Olahus 2002, p. 95. 

24 Călători străini 1968, p. 403. 


263 


Octavian Tătar 


„„[...] fără îndoială, au alunecat cu totul spre obiceiurile geților, şi astăzi nu 
mai păstrează nimic din străvechea lor origine şi din dovezile trecutului, în 
afară de limba părintească foarte primitivă si alterata’”>. 

La rândul său, Pietro Busto scria, pe la 1594, despre românii ardeleni: 
„Aceştia sunt rămășițele lăsate de romani, când i-au gonit hunii, si păstrează 
credința ortodoxă. Limba lor este un fel de latină coruptă de cuvinte 
barbare, aproape ca graiul din Friul, dar încă şi mai alterata’”6. 

Cu privire la statutul social și politic al românilor, teza principală a 
majorităţii scrierilor vremii cu referire la statutul românilor din Transilvania 
este aceasta: românii ardeleni nu au o nobilime a lor si, pe cale de 
consecinţă, nu au/nu pot avea niciun drept al lor, cu atât mai puţin unul 
politic, de participare la guvernarea țării. Într-o astfel de situaţie, este firesc 
să ne întrebăm: care este temeiul unui astfel de raționament colectiv cu 
privire la românii ardeleni? Cum se argumentează, de către cărturarii vremii, 
o astfel de teză? Cum de românii nu au o nobilime a lor (în sensul de 
nobilime etnică — românească şi a românilor)? 

La începutul secolului al XVI-lea, în regatul Ungariei se produce o 
schimbare importantă în ceea ce se numeşte ideologia politică, cu 
repercusiuni importante pentru raporturile interetnice, disputele politice şi 
guvernarea ţării”. Dacă ar fi să ne raportăm si numai la Tripartitum-ul lui 
Ştefan Werbőczy, teza principală a noii ideologii politice maghiare se 
rezumă la două aspecte fundamentale: caracterul etnic maghiar al nobilimii 
regatului si dreptul exclusiv al nobilimii de a guverna tara. Conform 
mentalității vremii, această teză decurge din următorul raționament: 
nobilimea este continuatoarea legitimă a poporului maghiar, în „variantele” 
sale istorice („scitică”, „hunică” și a „descălecătorilor” maghiari — 
recupetatorii „patriei străbune panonice”); ea, nobilimea, doar ea, a moștenit 
moravurile şi virtuțile scitilor strabuni, doar ea şi-a vărsat sângele pentru 
dobândirea patriei străbune; doar ea, nobilimea, a devenit, după părăsirea 
păgânismului, prin vocația sa războinică, „scutul şi bastionul” creştinismului; 
numai cei curajoşi şi-au păstrat libertatea străbună, iar singurii urmași ai 
acestora sunt nobilii. Ceilalți au fost condamnați la „servitute perpetuă și 
viata rustică”. Din aceştia se trag țăranii. Ţăranii, într-un sens mai larg, 
aparțin poporului (populus) maghiar, dar sunt privați pentru totdeauna de 
privilegiile pe care le au nobilii — adevărații locuitori ai ţării și singurii 
reprezentanți ai „națiunii? (vatio)/poporului (gens) maghiar. Adevăratul 
„„popor” maghiar este nobilimea — singura în măsură să guverneze, căci doar 


25 Ibidem, p. 196. 
26 Călători străini 1971, p. 439. 
27 Vezi Engel 2006, p. 363-387; Tatar 2011, p. 104-118. 

ea are privilegii politice. În virtutea acestui statut, fiecare nobil, si doar 
nobilul, este „membru al Sfintei Coroane’””. 

Într-un astfel de câmp mental, la nivelul abordărilor teoretice ale 
scrierilor vremii, fie ele maghiare sau străine, si din perspectivă pur etnică, 
românilor ardeleni le era exclus orice statut privilegiat: nu au o nobilime a 
lor, căci nu aparțin „națiunii? maghiare si, neavând o nobilime a lor, nu pot 
avea niciun drept politico-juridic în măsură să legitimeze participarea lor la 
guvernarea țării. 

Cu privire la modul de a fi al românilor ardeleni, aşa cum au fost ei 
percepuți, direct sau indirect, si consemnați în scrierile de pe la mijlocul 
secolului al XVI-lea, aceştia au fost supuși, în cele mai multe dintre 
consemnările străinilor, unui tratament al „dublei imagini” si al „transferului 
de imagine”. Pe de o parte, este vorba de compararea românilor ardeleni cu 
celelalte etnii din Transilvania, demers din care, în mod inevitabil, românii 
nu aveau cum să beneficieze de o apreciere foarte bună, cel putin din 
motivele arătate mai sus. Pe de altă parte, este vorba de perceperea 
românilor ardeleni ca aparţinând, prin felul lor de a fi, unui „bloc valah”, 
bloc dominat de românii de dincolo de Carpaţi. Or, iarăşi din motive foarte 
multe şi dificil de explicat la modul general, imaginea „valahilor de dincolo” 
nu era foarte bună in mediile culturale si politice europene în secolul al 
XVI-lea”. O parte a acestei imagini, mai ales în dimensiunile sale negative, 
s-a răsfrânt dincoace de Carpaţi prin scrierile unor cărturari, fiind bo" 
etniei românilor ardeleni. 

Revenind, românii ardeleni nu stau mai bine nici la acest capitol. În 
primul rând, românii ardeleni sunt primitivi si rustici [s.n.]. Despre ei, Georg 
Reicherstorffer scrie în felul următor: românii locuiesc printre celelalte etnii 

„În nişte sate si posesiuni retrase; neam de oameni foarte aspru, hrănindu-se 

doar din cirezi şi turme [...]. După obiceiul lor, ei se îmbracă cu nişte haine 

lăţoase sau mitoase, tesute din lână de capră şi făcute de mana lor”30, 
Anton Verancsics spunea, la rândul său: românii 

„|...] sunt oameni de rând, iobagi ai ungurilor şi fără aşezări ale lor, 

răspândiţi pretutindeni, prin toată tara, locuind arareori în locuri deschise, de 

cele mai multe ori retrași prin păduri, şi ei, împreună cu turmele lor, duc o 

viata nenorocită”31, 


2% Vezi, în legătură cu acest aspect, Lupas 1941, p. 294-305; Dragan 1944; Prodan 1967 
(capitolul al VIII-lea al lucrării lui David Prodan, intitulat ,,Legiuirile din 1514”, cuprinde, la 
paginile 170-179, o excelentă analiza a Trpartitum-ului). 

2 Tatar 2010, p. 71-83 ; Tatar 2009, p. 231-141. 

30 Călători străini 1968, p. 208. 

31 Ibidem, p. 410-411. 

De la curtea princiară din Alba Iulia, italianul Giovan Andrea Gromo it 
descria astfel pe românii ardeleni: 

„A treia națiune [a Transilvaniei — n.n.] este a românilor, care e răspândită în 

toate părțile acestui stat. Obişnuit, toți românii se îndeletnicesc cu munca 

câmpului, atât pentru sine, cât şi lucrând ca muncitori pământurile ungurilor 
şi ale saşilor. [...]. Viaţa lor e închinată de obicei muncilor câmpeneşti [...]. 

Hainele lor grosolane <sunt făcute> după moda ungurească, dar puţini au 

îmbrăcăminte <de> postav ; ei poartă mai mult straie tesute de ei insisi din 

lână grosolana şi din piele de capră. Sunt neingrijiti atât ei, cât şi casele lor’. 

În al doilea rând, românii sunt crunti, hoți si neascultători la leg [s.n.]. La 
Georg Reicherstorffer, românii ardeleni ,,[...] nu ascultă de niciun fel de legi 
făcute de oameni [...], hrănindu-se [...] adesea chiar din răpirea hoteasca a 
vitelor şi a cailor”. Printre românii ardeleni, scria Giovan Andrea Gromo, 
„sunt multi hoți şi tâlhari de drumul mare. [...] ei nu se tem de nicio 
primejdie şi sunt foarte erung". 

În concluzie la cele de mai sus, românii ardeleni, datorită scrierilor 
unor cărturari străini de mare prestigiu, au „beneficiat”, mai ales dupa 
mijlocul secolului al XVI-lea, de un construct identitar din exterior — în 
mare măsură defavorabil. Din punct de vedere axiologic, constructul 
identitar al românilor a urmat tezele principale ale ideologiei politice 
maghiare a „generaţiei Mohâcs””. Din punct de vedere al schemei, 
constructul cărturăresc amintit a urmat modelul istoriografic medieval 
occidental clasic, cu unele nuanțe ale umanismului secolului al XVI-lea. În 
ambele sale dimensiuni, constructul identitar a trebuit să ,,forteze”, căci 
realitatea etnică transilvăneană, inclusiv în cazul românilor, era mult mai 
nuanțată decât schema teoretică explicativă uzitată. 


Transylvanian Romanians Have no Nobility of Their Own. 
An Externally Created Identity Construction of the 
Transylvanian Romanians in the Mid-16 Century 


(Abstract) 


In the mid-16% century, talking about the Romanian population in Transylvania, 
Anton Verancsics said: Romanians, “[...] with the exception of a small group living in the 
district of Haţeg, have no freedom (4bertas), no nobility, no right of their own [...]”. 


32 Călători străini 1970, p. 336-337. 

33 Ibidem, p. 208. 

54 Ibidem, p. 336. 

35 Prin „generaţia Mohács” se înțelege elita politică si, partial, cea cărturărească maghiară 
din prima jumătate a secolului al XVI-lea. Expresia aparţine istoricului maghiar Pal Engel, 
de la care am preluat-o (Engel 2006, p. 387). 

Anton Verancsics’ statements on the status of the Transylvanian Romanians were 
not unique back then, only the nuances differed. Verancsics’ outstanding spirit, the 
important offices he held, his contact with the humanist, political and diplomatic circles of 
that time in Central Europe, the constant reception and scientific prestige of his historical 
writings, were so great that his theses about Transylvanians were taken over by many of the 
authors writing about Transylvania in the mid-16" century. 

I we cited this case because it is relevant to how the identity of the Transylvanian 
Romanians of that time was constructed, both as mechanism and identity elements/points 
of reference. In this respect, Verancsics does nothing else but apply a construction design 
of the European humanist historiography. According to his design/model, the identity of a 
people is defined by means of its origin, age and moral virtues. As that was an axiological 
view on identity, the most suitable assessment method of the value of a people was by 
comparing it with other peoples. The older and more noble the origin is, the more do its 
virtues overtake the others’, the better or more prestigious the roots of a people/ethnic 
group are, the greater its nobility is and, accordingly, the more legitimate it is to rule, to lead 
and hold a higher social status. However, given that historical reality did not always and in 
every case comply with this theory, such being the case of the Romanian ethnic group in 
Transylvania, historical writing had to retouch or create the past. It thus came to what can 
be rightly called identity construction and identity ideology. Under these circumstances 
Transylvanian Romanians benefited from a mostly unfavourable externally created identity 
construction. 

